stanford-oval/wikipedia huggingface dataset:
דלדול עצם
אבחון > בדיקת צפיפות עצם

זיהוי מוקדם של דלדול עצם מקובל כמצדיק התחלת טיפול תרופתי העוצר או מאט את קצב אובדן מסת העצם. הבדיקה שנחשבת למדד הזהב באבחון דלדול עצם היא בדיקת צפיפות עצם (DXA), אך עדיין קיימים ספקות לגבי התועלת בבדיקה זו ובדיקות סקר לדלדול עצם בכלל. הספקות נובעים מהעדר הוכחה לתועלת כוללנית (הפחתת תמותה או סך השברים) ממחקרים קליניים עם הקצאה אקראית,מהסיכון הכרוך בקרינה מיננת ומתופעות הלואי של הטיפולים. מטא-אנליזה של שלושת המחקרים המבוקרים בנושא שכללו יחד 42,009 נבדקים, מצאה כי בדיקת סקר של צפיפות עצם הובילה להפחתה של 20% בסיכון היחסי לשבר צוואר ירך אך לא להפחתה בתמותה. עוד נמצא כי יש צורך לסקור 272 נבדקים כדי למנוע שבר צוואר ירך אחד.
"כוח המשימה לשירותי מניעה של ארצות הברית" (U.S. Preventive Services Task Force) ממליץ על בדיקת צפיפות עצם לנשים מעל לגיל 65 ועל בדיקה לנשים בגילאים 60–64 עם גורמי סיכון, כאשר משקל גוף נמוך משבעים קילוגרם נחשב לגורם הסיכון העיקרי. על פי סל הבריאות במדינת ישראל, החל משנת 2000, זכאיות לבדיקת צפיפות עצם נשים מעל גיל 60 אחת לחמש שנים ונשים מעל גיל 50 העונות לקריטריונים מסוימים אחת לשנתיים. בנוסף לזיהוי המחלה, מנבאת בדיקת צפיפות עצם את הסיכוי להתפתחות שבר בטווח הקצר ומאפשרת מעקב אחרי התקדמות המחלה.
תוצאות הבדיקה ניתנות כמספר המייצג את מספר סטיות התקן (T-score) ביחס לממוצע שיא צפיפות העצם באנשים צעירים מאותו מין וגזע. פרושן של תוצאות שליליות היא צפיפות עצם נמוכה יחסית לממוצע ובהתאם מעידות תוצאות חיוביות על צפיפות עצם גבוהה יחסית. הבדל של סטיית תקן אחת עד שתיים וחצי סטיות תקן (T-score 1-2.5) נחשב לחוסר מינרלים בעצם (osteopenia) והבדל הגדול משתיים וחצי סטיות תקן (T-score > 2.5) נחשב לדלדול עצם. דרך נוספת לייצוג התוצאה היא השוואה לאנשים בני אותו גיל, מין וגזע עם תוצאות המחושבות כציון תקן (Z-score).
בדיקות נוספות: על מנת לשלול מחלות אחרות שדלדול העצם משני להן עשויות להיערך בדיקות דם וצילום רנטגן, בצילום רנטגן ניתן לזהות דלדול עצם אך רק בשלב מתקדם של המחלה, לאחר איבוד מעל לשלושים אחוזים ממסת העצם.
מניעה

הרפואה שמה דגש על מניעת דלדול עצם היות שהטיפול במצבים מתקדמים של המחלה הוא מוגבל ביותר. מניעה נכונה כוללת שמירה על מסת העצם באמצעות אורח חיים מתאים הכולל התעמלות בונת עצם ותזונה נכונה. במקרים של חידלון וסת מוקדם תרופות מסוג HRT נחשבות גם כן למניעה של דלדול עצם. בעקבות ממצאי מחקר-על מ-2018 על השפעת תוספים, שבו שכיחות שברי ירך נמצאה גבוהה יותר (על גבול המשמעותי-סטטיסטית) אצל מי שנטלו תוספי מזון (סידן או ויטמין D) לעומת מי שנטלו אין-בו, נטילת סידן או ויטמין D איננה מומלצת כיום כטיפול למניעת שברים ראשונית.
מניעה > התעמלות

הליכה יומית של כחצי שעה ותרגילים המעמיסים משקל על מערכת השלד עשויים לעכב את המחלה. תוכניות אימונים בטוחות לבעלי סיכון גבוה ולכאלו שכבר חולים בדלדול עצם נבנות על ידי פיזיותרפיסטים.
מניעה > תזונה

מסת גוף נמוכה מאוד היא גורם סיכון משמעותי למחלה. שמירה על מסת גוף תקינה, תזונה בריאה והימנעות מצריכה מופרזת של אלכוהול, קפאין וטבק לאורך שנים מקטינה מאוד את הסיכון לדלדול עצם.
מניעה > תזונה > ויטמין D

ויטמין D חשוב הן בספיגת הסידן לגוף והן בתהליכי יצור העצם. חסר ויטמין D איננו גורם לאוסטאופורוזיס אלא לאוסטאומלציה (רככת). הגוף מייצר ויטמין D בחשיפה לאור השמש, כך שלרוב האנשים בישראל אין בעיה לקבל מספיק ויטמין D. ייתכן שחשיבות צריכת הוויטמין כתוסף מזון עולה אצל אנשים החיים במדינות צפוניות, באוכלוסייה המבוגרת, ובאנשים הממעטים להיחשף לאור השמש. הצריכה המומלצת היא 800–1000 יחידות ליום. ויטמין D הוא הורמון שומני סטרואידי הנמצא במזון שומני מהחי. נטילת ויטמין D בעזרת תוספי מזון נבדקה כאמצעי להפחתת הסיכון לשברים באוכלוסייה מבוגרת. מחקר-על שפורסם ב-2006 הראה נטייה לא-משמעותית לעליה בשברים במינון נמוך (400 יחידות ליום) וירידה משמעותית בשברים במינון של 700–800 יחידות ליום. מחקר זה כלל בעיקר דיירי בתי-אבות. סקירת מחקרים שכללו אנשים הגרים בביתם לא הצליחה להראות תועלת של תוספי סידן או ויטמין D, וכח המשימה האמריקאי לרפואה מונעת קבע ב-4/2018 שאין ראיות מספקות לנטילתם כמניעה ראשונית. מינון חודשי גבוה של ויטמין D (60000 יחידות) נמצא אף כגורם לעליה משמעותית בסיכון לנפילות. בין תופעות לואי הנוספות של ויטמין D - יצירת אבני סידן בכליות.
מניעה > תזונה > סידן

כדי להבטיח צריכה מספיקה של סידן באוכלוסייה הכללית המינון המומלץ לצריכת סידן הוא 1,000 מיליגרם ליום לאוכלוסייה הכללית ולנשים בהריון או מניקות, ו-1,200–1,500 מיליגרם ליום לאוכלוסייה מבוגרת או לנשים בגיל המעבר. מזון עשיר בסידן כולל מוצרי חלב, דגים, ירקות מצליבים, אגוזים ועוד. מחקרים קצרי טווח שמדדו מהי הנקודה שבה כמות הסידן הנכנסת לגוף שווה לכמות הסידן היוצאת מהגוף הראו שמספיקה כמות של 550 מיליגרם של סידן ליום. המקורות לסידן הם מוצרי חלב, מקורות צמחיים כמו ירקות ירוקים כהים (כמו כרוב סיני) וקטניות. נטילת סידן כתוספי מזון הומלצה להעשות בשתיים - שלוש מנות נפרדות ביום או בכדור בעל מנגנון שחרור מושהה, מכיוון שיכולת ספיגת הסידן בגוף מוגבלת (לכ־500 מיליגרם למנה). הומלץ להקפיד להפריד נטילת סידן מאכילת מזונות עשירים בסידן (בעיקר מוצרי חלב). עם זאת, כח המשימה האמריקאי לרפואה מונעת קבע ב-4/2018 שאין ראיות מספקות לנטילתם כמניעה ראשונית של שברים אוסטאופורוטיים. בין תופעות הלואי של תוספי סידן - יצירת אבני סידן בכליות.
מניעה > תזונה > הטענות על קשר בין חלב לבין דילדול עצם

יעילותה של צריכת סידן בעזרת דיאטה עשירה במוצרי חלב והשפעה של דיאטה זו על בריאות העצם מקובלת על הרוב הגדול של המומחים בתחום. כך למשל, בנייר עמדה של איגוד רופאי הילדים נכתב: "בילדים ומתבגרים, צריכת סידן בכמות מספקת היא חיונית להשגת שיא מסת העצם ולהורדת
הסיכון לשברים ולאוסטיאופורוזיס בהמשך החיים... חלב פרה ומוצריו מהווים מקור עיקרי לסידן בתזונת תינוקות, ילדים ומתבגרים. ספיגת הסידן. מחלב פרה ומוצריו טובה".
מספר מצומצם של בעלי קשר לתחום העלו ספקות לגבי זה. בין טענות המתנגדים - חלק מתושבי המדינות שלהן צריכת הסידן הגדולה ביותר באמצעות מוצרי חלב (כמו שוודיה וארצות הברית), סובלים משיעורי הימצאות של דלדול עצם מהגבוהים בעולם. אך אין הכרח שזה בגלל החלב, שכן קיימים משתנים רבים נוספים מלבד צריכת החלב בארצות אלה, כמו ארצות פחות אור שמש (שוודיה) אורך חיים רב יותר בארצות שבהם שותים יותר חלב (דילדול עצם נפוץ יותר בגיל מבוגר), צריכת מוצרי חלב בצמוד למוצרים המכילים קפאין, למשל, שוקו או נס-קפה עם חלב או קולה וקפה סמוך לארוחה עם סידן פוגעת בספיגת הסידן - אלה עשויים להיות נפוצים יותר בארצות עם יותר דילדול עצם, כך גם מוצרי חלב עם 1% שומן שמהם הסידן נספג פחות טוב.
ישנן סטטיסטיקות המצביעות על תוצאות אחרות, כך מחקר של EPIC-Oxford, שהשווה בין צמחונים שלא אכלו בשר אך כן צרכו ביצים וחלב, לבין טבעונים שלא צרכו ביצים וחלב, ושיעור הסיכון לשברים אצל הטבעונים היה גבוה ב-30%. במחקר אחר על צפיפות עצם בקרב נזירות בודהיסטיות, נמצא כי בתפריט הנזירות היה פחות סידן, אך לא נמצאו הבדלים משמעותיים בין הנזירות הטבעוניות לבין קבוצת הבקרה. במחקר שביצעו ד"ר איש-שלום וצוותה השתתפו כ-2,500 נשים צעירות. הנשים שקיבלו תוספת סידן והעשירו את התפריט בטחינה, שומשום, חלב ומוצרי גבינה, זכו לתוצאת בדיקת צפיפות עצם גבוהה וטובה, בעוד אלה שצרכו תפריט דל סידן הראו תוצאות נמוכות יחסית של צפיפות עצם.
ממצאים אלה נסתרו על ידי מחקר האחיות של אוניברסיטת הרווארד, שעקב אחרי יותר מ-75,000 אחיות וחברי צוות רפואי במשך 12 שנים. הממצאים במחקר לא הראו שצריכה גבוהה של חלב או של מוצרים אחרים עשירים בסידן, על ידי נשים בוגרות, מגינה מפני שברי ירכיים או שברים בזרועות.
בעבר נטען על ידי איגוד רופאי הילדים, שצריכת יתר של חלבון מהחי גורמת לבריחת סידן מהעצם בטווח הארוך. הטענה לא מקובלת כיום.
מניעה > תזונה > גורמים תזונתיים נוספים

ויטמין K משחק לפחות תפקיד אחד או יותר במאזן הסידן בגוף ובשמירה על עצמות בריאות. צריכה נמוכה של הוויטמין קושרה לצפיפות עצם נמוכה בנשים אך לא בגברים. הוא מצוי בעיקר בירקות בעלי עלים ירוקים. מנה יומית של ירקות כמו חסה (בעיקר חסה ערבית), ברוקולי, כרוב, צריכה לספק את המנה היומית המומלצת שעומדת על 120 מיקרו גרם לגברים ומיקרו גרם לנשים.
אף על פי שאין ראיות חד משמעיות, כמה מחקרים מצביעים על כך ששתייה של למעלה מ-4 כוסות קפה ביום, עלולה לעודד בריחת סידן מהעצם.
טיפול תרופתי

טיפול רפואי צריך להינתן כשצפיפות העצם נמוכה מ-2.5 סטיות תקן (T score), או כשצפיפות העצם עדיין איננה -2.5 אולם בשילוב עם גורמי סיכון (עישון, אלכוהול, גיל וכדומה).
עיקר הטיפול התרופתי נחלק לשתי משפחות תרופות:
תרופות המפחיתות פירוק העצם - ביספוספונטים ,SERMS ,Prolia
תרופות המעודדות בניית עצם - Forteo
תרופות שמנגנון פעולתן לא ברור - סטרונציום רנאלט - Protelos
כמו כן על כל החולים בדלדול עצם ליטול באופן קבוע תוספי סידן וויטמין D כמתואר בפרק על מניעה.
כיום לא מומלץ לטפל באסטרוגנים למניעת מחלות כרוניות כולל דלדול עצם בגלל סיכון מוגבר לתופעות פקקת ותסחיף ורידיות. כמו כן אין הוכחה לטיפול בפיטואסטרוגנים (הנמצאים למשל בטופו) לטיפול בדלדול עצם או במניעת המחלה.
טיפול תרופתי > SERMS

ראלוקסיפן (Raloxifene) שייך לקבוצת תרופות סלקטיביות בהשפעתן על קולטני אסטרוגן (selective estrogen receptor modulator SERM). תרופות אלו החליפו את השימוש באסטרוגן כתרופה לחולות דלדול עצם מסוג I שכן תרפיית אסטרוגן נמצאה כמעלה את הסיכוי להתפתחות סרטן השד והתקפי לב. טיפול בראלוקסיפן מפחית בשלושים עד חמישים אחוזים את מספר השברים בחוליות. לא הוכחה יעילות בהפחתת שברים חוץ-חולייתיים כולל צוואר הירך. התרופה הוכחה בהפחתה של 70% בהיארעות של סרטן השד בנשים לאחר הפסקת המחזור בהשוואה לנשים שקבלו אינבו והיא רשומה בישראל גם להתוויה זו.
טיפול תרופתי > ביספוספונאטים

ביספוספנטים (bisphosphonate) בעלי אפיניות גבוהה לסידן מינרלי, עקב כך הם נספחים באופן סלקטיבי לעצמות הגוף. הביספוספנטים משרים אפופטוזה (מוות תאי מתוכנן) באוסטאוקלסטים, וגורמים לאוסטאובלסטים לשחרר פקטור המעכב אוסטאוקלסטים כך שסך ספיגת העצם על ידי התאים מואטת. הביספוספנט הנפוץ ביותר בשימוש הוא אלנדרונט (שמות מסחריים בישראל: פוסלן, מקסיבון, אלנדרונט טבע). נטילתו עלולה לגרום לגירוי בדרכי הבליעה ולכן יש ליטול אותו כפעולה ראשונה בבוקר, על קיבה ריקה, בעמידה, עם כוס מלאה של מי ברז. הוא ניתן בכדור של 10 מ"ג לנטילה פעם ביום או בכדור בעל מנגנון שחרור מבוקר במינון של 70 מ"ג לנטילה פעם בשבוע. עוד ביספוספונט שבשימוש הוא ריזדרונאט (אקטונל), אשר פעולתו דומה אך נראה שהשפעתו מהירה יותר והוא גורם לפחות תופעות לוואי במערכת העיכול העליונה. ביספוספונט נוסף ומוכר, הוא חומצה זולודרונית (אקלסטה), היא ניתנת בעירוי פעם בשנה, הוכחה כמונעת שברים ואף הורידה תמותה בחולים לאחר שבר בצוואר הירך. תופעת הלוואי הן דמויות שפעת ומופיעות סמוך למתן העירוי.
תופעת לוואי חמורה של הביספוספונטים היא גרימת נמק העצם בעצמות הלסת העליונה והתחתונה (Bisphosphonate-associated osteonecrosis of the jaw). נמק זה דווח בעיקר בחולים שקיבלו ביספוספונטים דרך הווריד (לטיפול בממאירות בעצמות), אך עלול להופיע לאחר כ־3 שנים של נטילת התרופה דרך הפה בעקבות גירוי של טיפול שיניים כירורגי (כגון, עקירת שן, ניתוח שן בינה, השתלת שן) אך לעיתים גם ללא גירוי כלל.
תופעת לוואי לא שכיחה היא שברים בלתי טיפוסיים בעצם הירך (Atypical Subtrochanteric Hip Fracture). אלה שברים רוחביים בחלק המרכזי של העצם המופיעים לאחר טיפול בביספוספונאטים במשך שנתיים לפחות. ריפוי שברים אלה הוא קשה וממושך. כאב מתמיד במרכז הירך עלול להקדים את הופעת השבר ומחייב בירור על ידי צילום רנטגן ומיפוי עצם.
אין עד כה הסכמה לגבי משך הטיפול בביספוספונאטים, אך נהוג לא להמשיך בו מעבר לעשר שנים.
טיפול תרופתי > סטרונציום רנלאט

משווק בישראל בשם protelos. סטרונציום נמצא בכמות מזערית בתזונה. לתכשיר יש השפעה על הפחתת פירוק העצם ובנייתה אם כי מנגנון הפעולה שלו עדיין לא ברור. התכשיר נבדק בנשים לאחר המנופאוזה והוריד את הסיכון לשברים בעמוד השדרה ב-40% ולשברי גפיים ב-20%. ניתן במינון יומי של 2 גרם באבקה מומסת במים.
טיפול תרופתי > קלציטונין

הורמון המאט את קצב ספיגת העצם וכן נמצא כיעיל בהפחתת כאב לאחר התרחשות שבר. ניתן בזריקה תת-עורית או כספריי לאף. לאחרונה התפרסמה המלצה בקנדה, אירופה(EMA-European Medicines Agency) וארצות הברית (FDAׂ) להפסיק את השימוש בו בגלל נתונים המצביעים על סיכון מוגבר לסרטן.
טיפול תרופתי > דנוסומאב

דנוסומאב היא תרופה לטיפול באוסטאופורוזיס (דלדול העצם, בריחת סידן) המיוצרת על ידי חברת התרופות אמג'ן וניתנת בעיקר לנשים לאחר המנופאוזה. השימוש בתרופה מעלה את צפיפות העצם ומפחית את הסיכוי לשברים בחוליות ב-70% ולשברים בצוואר הירך ב-40%. התרופה ניתנת גם לגברים הסובלים מסרטן הערמונית ומקבלים טיפול המדכא יצירת הורמוני המין. התרופה ניתנת בזריקה תת-עורית כל 6 חודשים ועל פי תוצאות המחקר הראשוניות זמן הטיפול המומלץ היה 3 שנים. לאחר מספר שנים של שימוש בתרופה והצטברות עדויות, התברר שהפסקת הטיפול עלולה לגרום להיווצרות שברים בעמוד השדרה ובעצמות הירך כתוצאה מהאצת של פירוק העצם.
טיפול תרופתי > טיפול בונה עצם (אנבולי)

קטגורית טיפול זו שמורה בדרך כלל למקרים של אוסטיאופורוזיס חמור. הטיפול ניתן לתקופה קצרה יחסית (שנה-שנתיים) ולאחריה טיפול ממושך יותר בתרופה נוגדת פירוק עצם כדי לשמר את העצם שנבנתה.
אנלוגים ל-PTH
בישראל התכשיר הזמין ממשפחה זו הוא teriparatide (שם מסחרי Forteo). זהו מקטע של הורמון הפאראתירואידי (PTH) הניתן בהזרקה יומית לתקופה של עד 24 חודשים. התכשיר גורם לעלייה בצפיפות העצם בעמוד השדרה ובצוואר הירך, להפחתה של 65% בסיכון לשברים בחוליות ולהפחתה של 53% בשברים חוץ-חולייתיים. יעיל גם לגברים.
נוגדן לסקלרוסטין
רומוסוזומאב (שם מסחרי Evenity), הוא נוגדן מונוקלונלי כנגד סקלרוסטין. סקלורסטין הוא חלבון המופרש מתאי עצם, המעכב את מסלול העברת האותות WNT המפעיל בניית עצם. כלומר, על ידי עיכוב של סקרלוסטין מתקבלת בניית עצם חדשה. מעבר לאפקט האנבולי שלו, לרומוסוזומאב ישנו גם אפקט כנגד פירוק עצם. רומוסוזומאב נחשב לטיפול הפוטנטי ביותר להעלאת צפיפות העצם ומניעת שברים בקרב מטופלים עם אוסטיאופורוזיס. ישנה אזהרה של מנהל המזון והתרופות האמריקאי והסוכנות האירופית לתרופות כנגד השימוש בתרופה בקרב מטופלים עם מחלת לב או שבץ לאחרונה. אמנם, במחקר עולם אמיתי, בקרב מטופלים שקיבלו רומוסוזומאב נצפו פחות אירועי לב ושבץ בהשוואה למטופלים שקיבלו אנלוגים ל-PTH.
מניעת שברים בחולים

מניעת שברים בחולי דלדול עצם כרוכה בהתנהגות זהירה ועיצוב סביבה בטוחה לחולים. מטבע הדברים, חולים רבים סובלים משיווי משקל לקוי, חולשה ובלבול הקשורים לזקנה. החולים מודרכים להשתמש בעזרי הליכה כגון מקלות הליכה ומעקי בטיחות ולהימנע מפעולות ומצבים מסוכנים כגון טיפוס על כיסא להגעה למקומות גבוהים, הליכה על משטחים חלקים או הנחת חפצים ורהיטים במיקומים מועדים להתנגשות ונפילה. פעילות גופנית מסייעת בחיזוק השרירים ושיפור שיווי המשקל והקטנת הסיכוי לנפילות, כמו גם העלאת מסת עצם שתורמת לעמידותן לשברים.
מחקר

המחקר הבסיסי במחלה זו מבוצע על חיות לאחר כריתת שחלות (ovariectomy, oophorectomy)י. בעבר היה מקובל להשתמש בחולדות צעירות לשם כך, אך מחקר הראה שמודל זה אינו משקף את המציאות בבני אדם, ולכן יש להשתמש בחולדות מבוגרות.
לקריאה נוספת

ג'ליאן סנסון, אוסטאופורוזיס: מיתוסים ומציאות, רמת גן: פוקוס, 2008
סקובי-דו וקיס: תעלומת רוקנרול

| --- | --- |

עטיפת ה-DVD של הסרט
 מבוסס על:  "סקובי דו" מאת ג'ו רובי וקן ספירס
 בימוי:  ספייק ברנדט טוני קרוון
 תסריט:  קווין סיניק
 מדבבים:  מת'יו לילארד מינדי קון פרנק ולקר גריי דלייסל גריפין פול סטנלי ג'ין סימונס טומי תייר אריק סינגר
 מוזיקה:  אנדי סטורמר 
 מדינה:  ארצות הברית ארצות הברית
 חברת הפקה:  האחים וורנר הנפשה
 חברה מפיצה:  Warner Home Video
 שיטת הפצה:  וידאו על פי דרישה, ישירות לווידיאו, הוצאה ביתית 
 הקרנת בכורה:  10 ביולי 2015 (דיגיטל) 21 ביולי 2015 (DVD)
 משך הקרנה:  78 דקות
 שפת הסרט:  אנגלית 
 סוגה:  קרוסאובר, סרט בלשים, סרט מתח, סרט קומדיה, קומדיית אימה, סרט הרפתקאות 
 סרט קודם:  סקובי דו ושגעון מפלצות הירח 
 סרט הבא:  לגו סקובי דו: הוליווד רדופת שדים 
 דף הסרט ב־IMDb
 
סקובי-דו וקיס: תעלומת רוקנרול (באנגלית: Scooby-Doo! and Kiss: Rock and Roll Mystery) היא קומדיה בלשית מונפשת אמריקאית שיצאה ישירות ל-DVD בשנת 2015, והסרט העשרים וחמישה בסדרת סרטי ההנפשה של סקובי-דו שיצא ישירות לווידאו. הוא הופץ באופן דיגיטלי ב-10 ביולי 2015, ויצא ב-DVD וב-Blu-ray ב-21 ביולי 2015. עיצוב הסרט הוא בהשראת הקומיקס של ג'ק קירבי. הסרט מהווה קרוסאובר בין זיכיון סקובי-דו לבין להקת קיס.
זהו הסרט האחרון בסדרת "סקובי דו!" בהשתתפות מינדי קון בתור ולמה דינקלי מאז שקייט מיקוצ'י תיכנס לתפקידה באותה שנה. זוהי גם הופעתה הקולנועית האחרונה של פאולי פרט לפני פרישתה ממשחק בשנת 2020.
עלילה

פרד, דפני, ולמה, שאגי וסקובי-דו נוסעים לפארק שעשועים בשם "קיס וורלד" כדי לראות את להקת קיס בהופעה הגדולה שלהם לכבוד ליל כל הקדושים ולפתור תעלומה, בעיקר בגלל שדפני מאוהבת בסטארצ'יילד (פול סטנלי), למורת רוחו של פרד. עם זאת, כשהחבורה מגיעה, ראש האבטחה ועובדת ההגנה הממשלתית לשעבר, דלילה דומינו, מסרבת להכניס אותם מסיבות לא מוסברות, אך הם מתגנבים בכל מקרה, רק כדי להיתפס על ידי דלילה, שמגרשת אותם מהפארק בחשד להתגנבות. באותו רגע, הלהקה מגיעה, ואחרי שהחבורה מסבירה שהם שם כדי לעזור, הם אומרים לדלילה שהילדים חופשיים להישאר, דבר שהיא מסכימה באי רצון, אם כי היא לא סומכת עליהם רק בגלל שהם בלשים חובבים. השד (ג'ין סימונס) מתנגד בתחילה לרעיון בגלל שסקובי ריסס עליו בטעות אקדח מים כשהגיע לשאגי וסקובי לביקור פתע, אך מאוחר יותר מתרצה. כשהחבורה מתפצלת בשביל רמזים, שאגי וסקובי נרדפים על ידי ישות; להקת קיס באה לעזרתם. הם מספרים לחבורה שהישות נקראת מכשפץ הארגמן, והיא מטילה אימה על הפארק במשך זמן מה, והם צריכים שהיא תיעלם לפני ההופעה. בינתיים, דלילה מאשימה את מפקח הפארק מני גולדמן בנזק שנגרם בפארק, ומאיימת לסלק אותו מהעסק אם לא יסגור את הפארק ליתר ביטחון תוך שהוא נשבע למצוא את החבורה ו"לעצור" אותם.
מגדת עתידות מוזרה ויחפה תמידית בשם צ'יקארה אומרת שהמכשפה היא מיקום חלופי אשר נקרא "קיסטריה" ומתכננת להשתמש ביהלום השחור של קיס שבה משתמשת בשיר הלהיט שלהם "Detroit Rock City" כדי לזמן מפלצת בשם "המשמיד" על מנת לכבוש את כדור הארץ, ולמה מתקשה להאמין. כדי לעצור את מכשפת הארגמן, החבורה משתמשת ביהלום כדי לפתות את המכשפה. עם זאת, מכשפת הארגמן רודפת אחריהם דרך פורטל לקיסטריה. היא מצליחה לגנוב את היהלום ולשחרר את המשמיד, אבל החבורה והלהקה מגיעים בחללית כדי לעצור את המפלצת. לאחר מכן החבורה חוזרת לכדור הארץ, שם הם מתעוררים מתוך אמונה שהגז של המכשפה גרם לכולם להזיה. הם חושפים את מכשפת הארגמן בתור דלילה, שלא רק רצתה למכור את היהלום השחור (הדרוש עבור טכנולוגיית לייזר) לחברת הגנה מתחרה כנקמה נגד מעסיקיה לשעבר, אלא גם להרחיק את חבורת "מסתורין בע"מ" מהמזימה שלה כשהיא מחופשת למאבטחת, מחשש שהם עלולים לקלקל את כל העלילה שלה. מובסת, דלילה נשבעת לתבוע את חבורת "מסתורין בע"מ" על החשיפה שלה לפני שהיא תועבר לכלא, ולהקת קיס מסכימה לראות אותה בבית המשפט בשמם.
מאוחר יותר, סטארצ'יילד מנשק את דפני ממש מול פרד. לאחר מכן דפני מנשקת את פרד על הלחי, לשמחתו הרבה. השד מחייך לשאגי וסקובי. שאגי וסקובי רואים אז את להקת "קיס" עפה משם עם היהלום השחור כדי להציג אותו במכון הסמיתסוניאן. שאגי שואל את סקובי אם עליהם לספר לוולמה על מה שהם ראו. אולם, סקובי מציע שלא יעשו זאת, וקובע: "למה לזעזע את העולם שלה?"
דמויות ומדבבים > סקובי-דו

פרנק ולקר בתור פרד ג'ונס וסקובי-דו
מת'יו לילארד בתור שאגי רוג'רס
גריי דליסל בתור דפני בלייק
מינדי קון בתור ולמה דינקלי
דמויות ומדבבים > להקת קיס

פול סטנלי בתור סטארצ'יילד
ג'ין סימונס בתור השד
טומי תייר בתפקיד איש החלל
אריק סינגר בתור איש החתול
דמויות ומדבבים > מדבבים נוספים

ג'ניפר קרפנטר בתור צ'יקארה
גארי מרשל בתפקיד מני גולדמן
פני מרשל בתור הבכורה
דוק מקגי בתור צ'יפ מק'גו
ג'ייסון מיוז כעובד מס' 1
פאולי פרט (בהופעתה האחרונה בסרט) בתור דלילה דומינו, מכשפת הארגמן
רייצ'ל רמרס בתור שנדי שטרטר
דריוס ראקר בתור המשמיד
קווין סמית' בתור עובד מס' 2
טוני סרבון בתור הכרוז
הערות שוליים

↑  "Scooby-Doo! & KISS: Rock & Roll Mystery: Frank Welker, Mindy Cohn, Grey Griffin, Matthew Lillard, Gene Simmons, Paul Stanley, Eric Singer, Tommy Thayer, Jennifer Carpenter, Garry Marshall, Penny Marshall, Jason Mewes, Kevin Smith, Pauley Perrette, Darius Rucker, Tony Cervone, Kevin Shinick: Movies & TV". Amazon.com. 21 ביולי 2015. נבדק ב-2017-07-23. {{cite web}}:  (עזרה)
↑  Milligan, Mercedes (2015-04-20). "Scooby-Doo Meets KISS in 'Rock and Roll Mystery'". Animation Magazine. נבדק ב-2017-07-23.
↑  "Scooby-Doo [sic] and Kiss: Rock and Roll Mystery Producers Talk Jack Kirby Influences & Working With Kiss". ComicBook.com (באנגלית). נבדק ב-2020-05-05.
חברת הסרטים גומון

| --- | --- |

 נתונים כלליים
 תקופת הפעילות:  1895–הווה (כ־130 שנה) 
 חברות בנות:  Gaumont Animation  Gaumont GmbH  Gaumont-British Picture Corporation 
 מיקום המטה:  ניי-סיר-סן 
 ענפי תעשייה:  הפקת סרטים לקולנוע, motion picture, video and television programme activities, תעשיית התקשורת, תעשיית הסרטים 
 מוצרים עיקריים:  סרט 
  
 www.gaumont.fr
 
מצלמת ספידו במוזיאון הצילום באנטוורפן
חברת הסרטים גומון (בצרפתית: Gaumont) היא אולפן קולנוע צרפתי שבסיסו בניי-סיר-סן, צרפת. נוסדה על ידי המהנדס שהפך לממציא לאון גומון (אנ')(1946–1864) בשנת 1895, היא חברת הסרטים העתיקה ביותר בעולם, שהוקמה לפני אולפנים אחרים כמו פאתה (נוסד בשנת 1896), Titanus (1904), Nordisk Film (1906), יוניברסל, פרמאונט וניקאצו היפנית (נוסדה ב-1912).
גומון כיום מייצרת, שותפה ומפיצה סרטים בעיקר, ובשנת 2011, 95% מההכנסות המאוחדות של גומון הגיעו מחטיבת הסרטים. החברה הופכת יותר ויותר ליצרנית סדרות טלוויזיה עם חברת הבת האמריקאית שלה, Gaumont International Television, כמו גם עם פעילות ההפקה הצרפתיות הקיימות שלה.
גומון מנוהלת כיום על ידי ניקולס סידו (הנשיא) (Nicolas Seydoux), סידוני דימא (המנהלת הכללית) (Sidonie Dumas), וכריסטוף ריאנדי (סגן המנהל הכללי) (Christophe Riandee).
היסטוריה > ההתחלה

החברה עסקה במקור במכשירי צילום, והחלה להפיק סרטים קצרים בשנת 1897, כדי לקדם את המותג שלה, של מקרן מצלמה. מזכירתו של לאון גומון, אליס גאי-בלאשה, הפכה לבמאית הראשונה בתעשיית הקולנוע, והיא המשיכה להיות ראש ההפקה של אולפן הקולנוע גומון בין השנים 1897 לבין 1907. משנת 1905 עד 1914, אולפני Cité Elgé שלה ב-La-Villette, צרפת, היו הגדולים בעולם. גומון החלה להפיק סרטים עלילתיים באורך מלא בשנת 1908.
החברה ייצרה ציוד משלה והפיקה סרטים בייצור המוני עד 1907 כאשר לואי פיאד (Louis Feuillade) הפך למנהל האמנותי של גומון. כשפרצה מלחמת העולם הראשונה, הוא הוחלף ב-Leonce Perret, שהמשיך את הקריירה שלו בארצות הברית כמה שנים מאוחר יותר. בשנת 1909 השתתפה החברה בקונגרס הסרטים של פריז, ניסיון כושל של מפיקים אירופאים ליצור קרטל דומה לזה של MPPC בארצות הברית.
גומון פתחה משרדים בחו"ל ורכשה את רשת התיאטראות Gaumont British, אשר מאוחר יותר הפיקה כמה סרטים בבימויו של אלפרד היצ'קוק כמו 39 המדרגות (1935) והגברת הנעלמת (1938). יחד עם המתחרה שלה פאתה, גומון שלטה בתעשיית הקולנוע באירופה עד פרוץ מלחמת העולם הראשונה ב-1914.
היסטוריה > אחרי המלחמה הראשונה

לאחר מלחמת העולם הראשונה, גומון ספגה הפסדים כלכליים עקב התחרות המוגברת מצד הפקות הקולנוע האמריקאי בהוליווד. ב-1925 ירדה תפוקת האולפן לשלושה סרטים בלבד. בנוסף, גומון לא הצליחה לעמוד בקצב העלייה של השינויים הטכנולוגיים (למשל, הופעת הסרטים המדברים). היא נפגעה מהחובות הגוברים בתחילת שנות ה-30 ומהשפעות השפל הגדול. אז הכריזה גומון על פשיטת רגל ב-1935. ב-1937 הפסיק האולפן את ההפקה ופעל רק כחברת תיאטרון והפצה. החברה נרכשה על ידי התאגיד הצרפתי Havas ב-1938, שמה שונה ל-Société Nouvelle des Etablissements Gaumont ופתחה מחדש את אולפן הפקת הסרטים שלה.
היסטוריה > אחרי המלחמה השנייה

במהלך השנים המאוחרות של מלחמת העולם השנייה, גומון הושפעה מההרס הפיננסי של כלכלת צרפת וכן מההרס הפיזי של מתקניה. החברה הפסיקה את הייצור עד 1947. עם זאת, העניין העולמי בסרטי הגל החדש הצרפתי בשנות ה-50, כמו גם המתירנות בסרטים צרפתיים (למשל, עירום), אפשרו להפקות צרפתיות להתחרות בהצלחה מול הקולנוע האמריקאי שעדיין היה עמוס בקודים מוסריים שמרניים. בתקופה זו ניתן היה לראות את החזרה לבולטות של אולפני גומון.
ב-1975, טייקון התקשורת ויורש הכסף הישן הצרפתי, המולטי-מיליונר ניקולא סידו (Nicolas Seydoux), החל לנהל את גומון; הוא החזיק באופן אישי ב-60% מהמניות וב-70% מקולות ההצבעה. מ-1993 ועד תחילת 2004, גומון ודיסני יצרו שותפות להפקת סרטים להפצת תיאטרון.
מתחילת 2004 עד 2007 הייתה לחברה שותפות עם סוני להפקת סרטים ולהפצת תיאטרון ו-DVD ברחבי העולם. ובמשך שנים רבות, חטיבת הווידאו הביתי של גומון הייתה מיזם משותף עם סרטי סוני. נכון לעכשיו, גומון מפיצה את סרטיה באמצעות סרטי פרמאונט הום מדיה הפצת וידאו בצרפת.
בסוף 2007 השתלטה גומון על אולפן האנימציה הצרפתי אלפאנים תמורת 25 מיליון אירו ושינתה את שמו לגומון אלפאנים. נכון לשנת 2013, הוא ידוע בשם Gaumont Animation . שנת 2011 הייתה השנה שבה גומון פתחה את חטיבת הטלוויזיה הבינלאומית שלה בלוס אנג'לס, ארצות הברית.
מבנה תאגידי

Ciné Par הוא בעל מניות הרוב עם 69.92% מזכויות ההצבעה: ישות זו נשלטת על ידי המנכ"ל ניקולא סידו. בעלי המניות הפרטיים האחרים הם:
First Eagle Investment Management
Bolloré
Group Industriel Marcel Dassault.
לקריאה נוספת

Philippe Binant, Au cœur de la projection numérique, Actions, 29, 12–13, Kodak, Paris, 2007
Marie-Sophie Corcy, Jacques Malthete, Laurent Mannoni, Jean-Jacques Meusy, Les Premières Années de la société L. Gaumont et Cie, Afrhc, Bibliothèque du Film, Gaumont, Paris, 1999
François Garçon, Gaumont. Un siècle de cinéma, Gallimard, coll. "Découvertes Gallimard" (nº 224), Paris, 1992
Philippe d'Hugues et Dominique Muller, Gaumont, 90 ans de cinéma, Éditions Ramsay, Cinémathèque Française, Paris, 1986
Yoana Pavlova, « Gaumont », in Jean-Michel Frodon & Dina Iordanova (editors), Cinemas of Paris, 145–150, University of St Andrews, St Andrews Film Studies, Scotland, 2016.
Nicolas Seydoux, Cent ans de réflexions, Cent ans de cinéma, 6–15, Gaumont, Neuilly-sur-Seine, 1995